 Ezikiel 26  O wee ruo nafọ nke iri na otu, nabalị mbụ nọnwa ahụ, na okwu Jehova ruru m ntị, sị:Nwa nke mmadụ, ebe ọ bụ na Taya sịrị Jeruselem Ntọọ! E tiwaala ya, ya bụ, ibo ụzọ nke ndị dị iche iche! A ga-echezi ihu nebe m nọ. Ihe ga-ejupụta nime ma lawo ya niyi,ya mere, nke a bụ ihe Ọkaakaa Onyenwe anyị Jehova kwuru, Lee, m na-emegide gị, Taya, m ga-akpọtakwa ọtụtụ mba ka ha buso gị agha, dị nnọọ ka a na-enwe ebili mmiri noké osimiri.Ha ga-ala mgbidi Taya niyi, kwatuokwa ụlọ elu ya niile, m ga-ekpopụ ájá dị na ya, meekwa ka ọ bụrụ elu nkume nke na-akwọ mụrụmụrụ.Ebe a na-agbasa ụgbụ ka ọ kọọ ka ọ ga-aghọ netiti oké osimiri.Obodo nta ndị dị nala yaa ga-eji mma agha laa ha niyi, ndị mmadụ ga-amarakwa na mụ onwe m bụ Jehova.Nihi na nke a bụ ihe Ọkaakaa Onyenwe anyị Jehova kwuru, Lee, m ga-esi nebe ugwu kpọta Nebukadreza eze Babịlọn, bụ eze ndị eze, ya na ọtụtụ ịnyịnya na ụgbọ ịnyịnya agha na ndị agha ịnyịnya na ìgwè mmadụ, bụ oké ìgwè mmadụ, ka ha buso Taya agha.Ọ ga-eji mma agha laa obodo nta niile dị nala gị niyi. Ọ ga-ewukwa mgbidi nnọchibido, maa ékpè, buliekwa ọta ukwu wee buso gị agha;ọ ga-eji ngwá agha ya lụso mgbidi gị ọgụ, ọ ga-ejikwa mma agha kwatuo ụlọ elu gị niile.Nihi ọsọ ịnyịnya ya na-awụ, uzuzu ha ga-ekpuchi gị. Nihi mkpọtụ nke onye agha ịnyịnya na ụkwụ ụgbọ ịnyịnya na ụgbọ ịnyịnya agha na-eme, mgbidi gị ga-ama jijiji, mgbe o si nọnụ ụzọ ámá gị na-abata, dị ka mgbe a batara nobodo nke a kwaturu mgbidi ya.Ọ ga-eji akpụkpọ ụkwụ ịnyịnya ya zọtọsịa okporo ámá gị niile. Ọ ga-ejikwa mma agha gbuo ndị gị. Ogidi gị ndị mere ka i sie ike ga-adaru ala.Ha ga-akwakọrọkwa akụ gị ma bukọrọ ngwá ahịa gị, tidaa mgbidi gị, kwatuokwa ụlọ ọma gị niile. Ha ga-awụnye nkume gị na osisi e ji wuo gị na ájá gị nime mmiri.M ga-emekwa ka oké mkpọtụ nke ịbụ abụ gị kwụsị, a gaghị anụkwa ụda ụbọ akwara gị ọzọ.M ga-emekwa ka ị bụrụ elu nkume nke na-akwọ mụrụmụrụ. Ị ga-aghọkwa ebe a na-agbasa ụgbụ ka ọ kọọ. A gaghị ewughachi gị ma ọlị; nihi na mụ onwe m, Jehova, ekwuwo ya, ka Ọkaakaa Onyenwe anyị Jehova kwuru.Nke a bụ ihe Ọkaakaa Onyenwe anyị Jehova gwara Taya, Mgbe a nụrụ ụda ọdịda gị, mgbe onye e merụrụ ahụ nke ukwuu na-asụ ude, mgbe e gburu mmadụ nime gị, ọ bụ na agwaetiti dị iche iche agaghị ama jijiji?Ndị isi niile nke oké osimiri ga-esi nocheeze ha rịdata ma yipụ uwe elu ha na-enweghị aka, ha ga-eyipụkwa uwe ha ndị a kpara ihe. Ha ga-eyirikwa uwe ịma jijiji. Ha ga-anọdụ ọdụ nala nkịtị, ha ga na-amakwa jijiji mgbe niile ma kporopụ anya na-ele gị.Ha ga-abụkwa abụ iru uju banyere gị ma sị gị:Agwaetiti dị iche iche ga-ama jijiji nụbọchị ị ga-ada. Agwaetiti niile dị noké osimiri ga-eme mkpatụ nihi ọpụpụ gị.Nihi na nke a bụ ihe Ọkaakaa Onyenwe anyị Jehova kwuru, Mgbe m ga-eme ka ị bụrụ obodo a lara niyi, dị ka obodo mmadụ na-ebighị, mgbe m ga-eme ka ogbu mmiri kpuchie gị, mmiri dị ukwuu ga-ekpuchiworị gị,m ga-emekwa ka ị daa, gị na ndị na-agbada nolulu, bụ ebe ndị oge ochie nọ, m ga-emekwa ka ị nọrọ nime ime ala, dị ka ebe a laworo niyi ruo ogologo oge, gị na ndị na-agbada nolulu, ka onye ọ bụla ghara ibi nime gị; m ga-etinye ihe ịchọ mma nala ndị dị ndụ.M ga-eme ka ihe ụjọ mberede bịakwasị gị, ị gaghị adịkwa ọzọ; a ga-achọsi gị ike, ma a gaghị ahụkwa gị ruo mgbe ebighị ebi, ka Ọkaakaa Onyenwe anyị Jehova kwuru. 